THAI มอบรางวัลบัตรโดยสาร
THAI มอบรางวัลบัตรโดยสารจากการตอบแบบสอบถามการสำรวจความพึงพอใจของลูกค้า ณ สำนักงานบริษัท การบินไทยฯ กรุงมะนิลา ประเทศฟิลิปปินส์
23 พ.ค. 2562

มิสมาลู ดูเอ็นยาส (ที่ 1 จากซ้าย) ผู้จัดการฝ่ายขายประจำเขตกรุงมะนิลา และมิสดอนเนท ซีซอน (ที่ 3 จากซ้าย) ผู้จัดการฝ่ายบัตรโดยสารประจำกรุงมะนิลา บริษัท การบินไทย จำกัด (มหาชน) หรือ THAI เป็นผู้แทนบริษัทฯ มอบรางวัลบัตรโดยสารชั้นประหยัด 2 ที่นั่ง ในเส้นทางไป-กลับของการบินไทย แก่ ดร.ไลร่า บลังโก (ที่ 2 จากซ้าย) ผู้โชคดีจากการจับสลาก ในการสำรวจความพึงพอใจของลูกค้า (e-THAI Customer Satisfaction Survey : e-TCSS) ที่ใช้บริการกับการบินไทยตลอดปี 2561 ณ สำนักงานบริษัท การบินไทยฯ กรุงมะนิลา ประเทศฟิลิปปินส์
ทั้งนี้ บริษัท การบินไทยฯ ทำการสำรวจความพึงพอใจของลูกค้าในทุกเส้นทางบินและทุกชั้นบริการ (e-THAI Customer Satisfaction Survey : e-TCSS) ตั้งแต่ปี 2540 มาอย่างต่อเนื่อง และได้นำผลสำรวจมาพัฒนาปรับปรุงผลิตภัณฑ์และการบริการให้ดีเลิศและตรงกับความต้องการของลูกค้า